อาการ มีร่องฟันสึกกร่อนใกล้เหงือก แต่ยังไมีมีอาการเสียวฟัน หากปล่อยไว้อันตรายไหมครับ ช่วงโควิด19 สามารถไปอุดฟันที่โรงพยาบาลได้ไหมครับ ยังไม่ได้รับวัคซีน แต่ไม่เคยมีอาการติดเชื้อโควิด
สวัสดีค่ะ คอฟันสึกคือการที่บางส่วนของฟันหลุดลอกออกไป มักเกิดจากการแปรงฟันผิดวิธี การใช้ขนแปรงแข็งเกินไป หรือการใช้ยาสีฟันที่มีผงขัดมาก หรือมีลักษณะหยาบมากๆซึ่งอาจทำให้มีอาการเช่นเสียวฟัน และปวดฟันตามมาได้ จึงควรได้รับการรักษา โดยในคนที่ฟันยังสึกไม่มาก และมีอาการเสียวฟันเล็กน้อย แนะนำให้ใช้ยาสีฟันชนิดที่มีส่วนผสมของสารลดการเสียวฟัน ซึ่งก็จะใช้ระงับอาการได้เป็นครั้งคราว แต่ถ้าฟันสึกมาก ก็ควรได้รับการอุดคอฟันหรือครอบฟันร่วมด้วย ซึ่งควรไปพบแพทย์เพื่อประเมินความรุนแรง ซึ่งส่วนใหญ่ทันตแพทย์จะประเมินและให้คำแนะนำได้ว่าจำเป็นจะต้องอุดฟันไปเลยหรือไม่ สามารถไปตรวจที่รพ.และทำการคัดกรองความเสี่ยงโควิดไปได้ตามปกติค่ะ